CELEX: 21999D1118(05)
Language: hr
Date: 1998-12-18 00:00:00
Title: Odluka Zajedničkog odbora EGP-a br. 116/98 od 18. prosinca 1998. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 093
            
            
               HR
            
            
               Službeni list Europske unije
            
            
               54
            
         21999D1118(05)
   
               L 297/42
            
            
               SLUŽBENI LIST EUROPSKE UNIJE
            
            
               18.12.1998.
            
         
      ODLUKA ZAJEDNIČKOG ODBORA EGP-a
   br. 116/98
   od 18. prosinca 1998.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog II. Sporazumu izmijenjen Odlukom Zajedničkog odbora EGP-a br. 63/98 od 4. srpnja 1998. (1);
   budući da Odluku Komisije 97/523/EZ od 9. srpnja 1997. o zajedničkom tehničkom propisu za opće zahtjeve za priključivanje digitalnih bežičnih telekomunikacija (DECT) (izdanje 2.) (2) treba unijeti u Sporazum;
   budući da Odluku Komisije 97/524/EZ od 9. srpnja 1997. o zajedničkom tehničkom propisu za opće zahtjeve koji se odnose na telefonske aplikacije digitalno unaprijeđenih bežičnih telekomunikacija (DECT) (izdanje 2.) (3) treba unijeti u Sporazum;
   budući da Odluku Komisije 97/525/EZ od 9. srpnja 1997. o zajedničkom tehničkom propisu za zahtjeve za priključak za terminalnu opremu digitalno unaprijeđenih bežičnih telekomunikacija (DECT) aplikacija za profil generičkog pristupa (GAP) (4) treba unijeti u Sporazum;
   budući da se Odlukom 97/523/EZ stavlja izvan snage, s učinkom od 10. siječnja 1998., Odluka Komisije 94/471/EZ o zajedničkom tehničkom propisu za opće zahtjeve za priključivanje digitalne europske bežične telekomunikacije (DECT), koja je uključena u Sporazum i koja se stoga treba opozvati iz Sporazuma;
   budući da se Odlukom 97/524/EZ stavlja izvan snage, s učinkom od 10. siječnja 1998., Odluka Komisije 94/472/EZ o zajedničkom tehničkom propisu za opće zahtjeve koji se odnose na telefonske aplikacije za digitalne europske bežične telekomunikacije (DECT), koja je uključena u Sporazum i koja se stoga treba opozvati iz Sporazuma;
   budući da se Odlukom 97/525/EZ stavlja izvan snage, s učinkom od 10. siječnja 1998., Odluka Komisije 94/525/EZ o zajedničkom tehničkom propisu za zahtjeve za priključak za terminalnu opremu digitalnih europskih bežičnih telekomunikacija (DECT), aplikacije za profil javnog pristupa (PAP), koja je uključena u Sporazum i koja se stoga treba opozvati iz Sporazuma,
   ODLUČIO JE:
   Članak 1.
   Iza točke 4.za (Odluka Komisije 97/522/EZ) u poglavlju XVIII. Priloga II. Sporazumu unose se sljedeće točke:
   
               „4.zb
            
            
               
                  397 D 0523: Odluka Komisije 97/523/EZ od 9. srpnja 1997. o zajedničkom tehničkom propisu za opće zahtjeve za priključivanje digitalno unaprijeđenih bežičnih telekomunikacija (DECT) (izdanje 2.) (SL L 215, 7.8.1997., str. 48.).
            
         
               4.zc
            
            
               
                  397 D 0524: Odluka Komisije 97/524/EZ od 9. srpnja 1997. o zajedničkom tehničkom propisu za opće zahtjeve koji se odnose na telefonske aplikacije digitalno unaprijeđenih bežičnih telekomunikacija (DECT) (izdanje 2.) (SL L 215, 7.8.1997., str. 50.).
            
         
               4.zd
            
            
               
                  397 D 0525: Odluka Komisije 97/525/EC od 9. srpnja 1997. o zajedničkom tehničkom propisu za zahtjeve za priključak za terminalnu opremu digitalno unaprijeđenih bežičnih telekomunikacija (DECT) aplikacija za profil generičkog pristupa (GAP) (SL L 215, 7.8.1997., str. 52.).”
            
         Članak 2.
   Brišu se tekstovi točke 4.d (Odluka Komisije 94/471/EZ), točke 4.e (Odluka Komisije 94/472/EZ) i točke 4.k (Odluka Komisije 95/525/EZ) iz poglavlja XVIII. Priloga II. Sporazumu.
   Članak 3.
   Tekstovi odluka 97/523/EZ, 97/524/EZ i 97/525/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 19. prosinca 1998., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 18. prosinca 1998.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
         
      
   
   
      (1)  SL L 100, 15.4.1999., str. 50.
   
      (2)  SL L 215, 7.8.1997., str. 48.
   
      (3)  SL L 215, 7.8.1997., str. 50.
   
      (4)  SL L 215, 7.8.1997., str. 52.